Keskustelu:Luettelo Tampereen Pyrinnössä pelanneista koripalloilijoista

message: On aika miettiä, olisiko tästä harvinaiseksi suositelluksi luetteloksi, ja parannusehdotuksia kaivataan. Luettelo on rajattu niin, että yksittäisissä otteluissa kokoonpanoissa olleet mutta pisteittä jääneet pelaajat on jätetty pois. --MrMoth (keskustelu) 11. joulukuuta 2015 kello 01.08 (EET)
replies: text: Hyvältä näyttää. Ymmärsinkö oikein, että mukana ovat myös kaikki pelaajat, jotka 1) ovat olleet kentällä, mutta eivät ole scoranneet? Sekä 2) mukana ei ole yhtäkään pelaajaa, joka olisi ollut vain pöytäkirjaan merkittynä, muttei olisi ollut kentällä? Tällöin kaikki olisi kunnossa. Johdannossa voisi mainita eniten otteluita/pisteitä tehneet pelaajat. Punaisuutta vielä vähän liikaa, mutta luonnollisestikin vähenee vertaisarvioinnin edetessä. Pitäisikö maajoukkuepelaajat vielä erotella jollain värillä vai meneekö liian paljon sateenkaareksi?--Bodiroga~fiwiki (keskustelu) 17. joulukuuta 2015 kello 21.09 (EET)
replies: text: : Hienoa, että ehdit lukaista! Luettelossa pitäisi olla kaikki miesten pääsarjassa ja Baltian liigassa Pyrinnölle pallon koriin saaneet pelaajat. Lisäksi siellä ovat 0 pisteen pelaajat, jotka ovat tietokannan mukaan saavuttaneet SM-mitalin tai cupissa vähintään hopeaa. En ota kantaa siihen, ovatko mitalistit aina todellisuudessa mitalisteja, kun joskus kai on edellytetty ainakin tiettyä määrää pelattuja otteluita kauden aikana? En ole niitä lähtenyt kaivamaan vaan mennyt virallisen tietokannan mukaan. Ja sitten on Vesa Kuokkala, joka kyllä oli kahden kauden aikana kymmeniä kertoja penkillä mutta pääsi kentälle vain kahdessa eikä tehnyt pisteitä. Hän oli kuitenkin nyky-Pyrinnölle niin tärkeä mies markkinointipuolella, että olen tuon verran katsonut tähän asti sormien läpi.

text: :Ongelma ovat ainakin 1950- ja 1960-lukujen pöytäkirjat, joissa miehet näkyvät vain kokoonpanoihin merkattuina, mutta "minuutteja" ei ole merkitty, eli niiden perusteella ei voi aina tietää, onko pelaaja käynyt kentällä. Lisäksi vanhoissa pöytäkirjoissa on pelaajana esim. J. Salonen (tämän vuoksi "etu- ja sukunimeltään mainitut" on erillisenä kriteerinä), jolla on yksi ottelu ja nolla pistettä, joten olen katsonut, ettei wikimerkittävyyskynnyskään hänellä täyttyisi, vaikka kentällä olisikin pari minuuttia käynyt. Eli vanhojen pöytäkirjojen perusteella ei voi tietää, onko pelaaja käynyt kentällä - pisteitä tehnyt on varmasti-, ja koska en pidä kaikkia vain parissa ottelussa kentällä piipahtaneita ja pisteittä jääneitä pelaajia wikimerkittävinä, on pisteille yltäminen johdonmukainen ja ennen kaikkea historiallisesti aukoton rajauskriteeri, jota myös Pyrinnön omalla sivulla on käytetty.

text: :Maininta ottelu- ja pistetilaston kärkinimistä on hyvä, lisätään ehdottomasti. Tärkeimpiä pelaajia ei pitäisi enää olla tekemättä, mutta kyllä tuolla vielä varmasti useita pelaajia vuoden loppuun mennessä sinistyy. Jos nuo maajoukkuepelaajat merkitään, niin sen voisi tehdä vaikka ^-merkillä ilman värikoodia? --MrMoth (keskustelu) 18. joulukuuta 2015 kello 02.05 (EET)
replies: text: ::Mun on vaikea sanoa, pitäisikö mukana olla kaikki pelaajat, jotka ovat käyneet kentällä, mutta eivät ole tehneet pisteitä. Periaatteessahan meillä on tämäkin täällä. Kannatan silti SL-statusta siitä huolimatta. Hämää myös jonkin verran, että liiton sivuilla juuri tuo Kuokkala olisi mukamas "pelannut" 31 ottelua, vaikka selvästikin näyttää olleen kentällä vain kahdesti. Missäköhän vaiheessa noista EP-merkinnöistä on sitten luovuttu tilastoinneissa? Ilmeisesti 1992–1993 kaudesta lähtien on merkattu myös peliajat liiton tietokantoihin? Eli ainakin siitä kaudesta lähtien lienee mahdollista tehdä täydelliset taulukot.

text: ::En myöskään ole ihan varma, miten pelivuodet kannattaisi ilmoittaa. Pitäisikö kertoa myös edustamien kausien kokonaismäärä, jotta ei ummikon silmään näyttäisi siltä, että Andy Nikkilä on pelannut seurassa vuodesta 1996 vuoteen 2014. Maajoukkuepelaajat voi merkata tuolla mainitsemallasi tavalla tai vaikka kursiivilla, kunhan mielelään erottuvat massasta. Toivotaan jonkun ei-koripalloihmisen kommenttia, että saataisiin lajikentän ulkopuolelta objektiivinen mielipide.--Bodiroga~fiwiki (keskustelu) 18. joulukuuta 2015 kello 14.02 (EET)
replies: text: ::: Vaihdoin nuo Vuodesta–Vuoteen-termit Ensimmäinen–Viimeinen (ottelu)-muotoon. Kausien laskeminen on hankalaa, jos esim. Frierin yksi ottelu laskettaisiin yhdeksi kaudeksi. Tämän vuoksi suosisin vain otteluiden määrän ilmoittamista. Mj-pelaajamerkintöjenkin pitäisi olla nyt kohdillaan, tosin villinä ideana mj-merkin voisi siirtää Kansallisuus-kohtaan lipun jälkeen? Toisaalta nyt on hyvä, kun kaikki merkit ovat samassa kasassa. --MrMoth (keskustelu) 20. joulukuuta 2015 kello 19.57 (EET)

text: Vähän ongelmallinen artikkeli. Vastaavissa suositelluissa luetteloissa on kaksin- tai kolminkertainen lähteistys toisistaan riippumattomista lähteistä. Tässäkin sellainen (kaksinkertainen) olis paikallaan, koska luonteeltaan toi käytetty lähde on sellainen että se saattaa sisältää joitain virheitä tai epätarkkuuksia. Toinen asia on sitten se, että on vähän huono juttu että rajauksia joudutaan miettimään me täällä keskustelussa eikä rajaukset perustu johonkin lähteeseen. HA-artikkeli tämä voisi ehkä olla, mutta ei oikein suositeltu luettelo. Gopase+f (keskustelu) 25. joulukuuta 2015 kello 10.18 (EET)
replies: text: :Moninkertainen lähteistys olisi kyllä hyvä, mutta ongelma taitaa olla juuri siinä, ettei näistä tilastoista ole olemassa epätäydellisyyksineen muuta kuin yksi ns. virallinen totuus (Tausta), joka kyllä täydentyy liiton tietokantaan ymmärtääkseni tarvittaessa. Teknisesti ottaen Pyrinnön luettelosivu voisi olla ainakin osittain toinen viite joka pelaajan kohdalla, mutta sekin perustuu samaan Pentti Salmen tallennustyöhön. Ainoa Pyrinnön luettelon varsinainen lisäansio on Mauri Poussan etunimen kertomisessa, muita eroja en ole siitä tietokantaan verrattuna ole löytänyt. Pyrinnön luetteloon on otettu mukaan vain pisteidentekijät, joten siinä rajaus on sama kuin artikkelissa.

text: : Muut urheilusta tehdyt suositellut luettelot ovat hieman isommista ympyröistä lukuun ottamatta Luettelo jääkiekon SM-liigassa eniten tehopisteitä kaudessa tehneistä pelaajista -luetteloa, jossa kyllä on moninkertainen lähteistys, mutta kaikki sen eri lähteet lienevät myös lähtöisin ottelupöytäkirjoista/SM-liigan virallisesta tilastosta, mistäs muualtakaan, eli muut lienevät samasta tietolähteestä tehtyjä sekundäärilähteitä.

text: : Aikaisempaan keskusteluun sen verran, että itse löysin viimeiset ottelukohtaiset EP-merkinnät kaudelta 2005–2006. Ja tuon linkkaamani digitilastojen avausuutisen mukaan ottelukohtaiset peliajat on tilastoitu juuri tuosta kaudesta 1992–1993 alkaen, eli Pyrinnön osalta kaudesta 1995–1996. Liiton virallisen tilaston mukaan lienee kuitenkin helppo mennä, ja jos siellä jossakin kohdin tuota EP-merkinnän ottelukirjausta muutetaan, niin tieto on helppo tarkistaa viitteestä ja korjata tänne. --MrMoth (keskustelu) 25. joulukuuta 2015 kello 16.59 (EET)
replies: text: ::Mielestäni yksinkertainen lähteistys riittää kyllä. Onko tarvetta olla kirjaimia, joissa ei ole yhtään pelaajia? --Lakritsa (keskustelu) 14. tammikuuta 2016 kello 21.40 (EET)
replies: text: ::: Yritin ottaa nuo pelaajattomat kirjainotsikot pois, mutta ko. kirjaimet jäävät yhä näkyviin PieniToc2-mallineeseen vaikka eivät mihinkään johdakaan. En osaa niitä piilottaa. Minulle tuolla ei niin suurta väliä ole, mutta kyllähän se hyvä ajatus on, jos tuo mallinehomma toimisi. --MrMoth (keskustelu) 16. tammikuuta 2016 kello 17.23 (EET)
En näe enää mitään, mutta, Pispalan Tarmo oli parempi. --Höyhens (keskustelu) 30. tammikuuta 2016 kello 00.26 (EET)

text: Olihan tuo 1970-luvulla sarjatason perusteella ainakin.  Viimeisestä parannusehdotuksesta on kulunut parisen viikkoa, joten arkistoin vertaisarvioinnin 4 päivän kuluttua, ellei uusia kommentteja tule. --MrMoth (keskustelu) 2. helmikuuta 2016 kello 18.19 (EET)
</div>
thread_title:  Arkistoitu vertaisarviointi